
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO  2022 M. RUGSĖJO 8 D. ĮSAKYMO NR. V-1429 „DĖL LIETUVOS RESPUBLIKOS SVEIKATOS APSAUGOS MINISTRO 2011 M. LAPKRIČIO 11 D. ĮSAKYMO NR. V-964 „DĖL VAIKŲ MAITINIMO ORGANIZAVIMO TVARKOS APRAŠO PATVIRTINIMO“ PAKEITIMO“ PAKEITIMO 

2026 m. balandžio 9 d. Nr. V-313
Vilnius

P a k e i č i u  Lietuvos Respublikos sveikatos apsaugos ministro 2022 m. rugsėjo 8 d. įsakymą Nr. V-1429 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl Vaikų maitinimo organizavimo tvarkos aprašo patvirtinimo“ pakeitimo“ ir 1.18 papunktį išdėstau taip: 
„. Pakeičiu 50 punktą ir jį išdėstau taip: 
„. Valgiaraščiai turi būti sudaryti pagal Tvarkos aprašo 8 priede pateiktą valgiaraščio formos pavyzdį. Visi valgiaraščio lapai turi būti sunumeruoti (išskyrus titulinį), patvirtinti vadovo parašu ir įstaigos spaudu bei valgiaraštį sudariusio asmens parašu. Elektroniniai valgiaraščiai turi būti patvirtinti vadovo ir valgiaraštį sudariusio asmens kvalifikuotais elektroniniais parašais. Valgiaraštis turi būti aiškus (nurodyta tiksli patiekalų ar maisto produktų išeiga, pateikta visa reikalinga informacija be braukymų ar taisymų). Valgiaraščius sudarantis asmuo turi turėti aukštojo mokslo  kvalifikaciją, įgytą baigus mitybos studijų krypties arba maisto technologijų studijų krypties studijas arba jai lygiavertę aukštojo mokslo kvalifikaciją, taip pat valgiaraščius gali sudaryti asmenys, atitinkantys Lietuvos medicinos normos MN 32:2021 „Dietistas“, patvirtintos Lietuvos Respublikos sveikatos apsaugos ministro 2015 m. liepos 2 d. įsakymu Nr. V-825 „Dėl Lietuvos medicinos normos MN 32:2021 „Dietistas“ patvirtinimo“, (toliau – MN 32:2021 „Dietistas“) 5 punkte nurodytas sąlygas ar turintys ne trumpesnę kaip 5 metų vaikų maitinimo valgiaraščių sudarymo patirtį, kurios metu Valstybinės maisto ir veterinarijos tarnybos patikrinimų protokoluose nebuvo fiksuoti jų sudarytų valgiaraščių sudarymo pažeidimai. Pritaikyto maitinimo valgiaraščius sudarantis asmuo turi turėti aukštojo mokslo  kvalifikaciją, įgytą baigus mitybos studijų krypties studijas, arba jai lygiavertę aukštojo mokslo kvalifikaciją, taip pat valgiaraščius gali sudaryti asmenys, atitinkantys MN 32:2021 „Dietistas“ 5 punkte nurodytas sąlygas.“ 



Sveikatos apsaugos ministrė  	  Marija Jakubauskienė

